open-index/open-wikipedia-markdown huggingface dataset:
St. Patricks dag

**St. Patricks dag** (også kalt *«Paddy's Day»*) er Irlands nasjonaldag som feires den 17. mars, til minne av landets skytshelgen St. Patrick. 

I blant annet USA, Storbritannia og Irland er det tradisjon å kle seg i grønt denne dagen. Over hele verden møtes irer og fester med øl og musikk. Dette skjer ofte på irske puber, og mange steder holdes det parader, hvor deltagerne er kledd i grønt som et symbol på Irland. På de fleste irske puber i England og Irland serveres denne dagen kun Irish stew og Guinness-øl.

St. Patrick er også kjent som den som kristnet Irland.


Fil:St Patricks Day Inter Church Procession, Downpatrick, March 2010 (03).JPG|En prosesjon på St. Patricks dag i Nord-Irland
Fil:Día de San Patricio Buenos Aires 2.jpg|St. Patricks dag i Buenos Aires, Argentina
Fil:US Navy 050317-N-5637H-001 Members of Naval Reserve Center Bronx's color guard march up Fifth Avenue in New York City (NYC), at the 244th Annual NYC St. Patrick's Day parade.jpg|US Navysoldater marsjerer på St. Patricks dag
Fil:Saint Patricks Day in Motomachi Yokohama.jpg|Feiring i Japan
Fil:Chicago River dyed green, buildings more prominent.jpg|Chicagoelven farges grønn på St. Patricks dag


## Eksterne lenker
*
Skritt (enhet)

**Skritt** eller steg (norrønt *stig*) er et urgammel lengdemål som har vært brukt over hele Europa og Skandinavia, herunder også i Norge. I det gamle Romerriket kalt *gradus*, inndelt som 1/2 passus eller 2,5 romersk fot, tilsvarende 74 cm. Skritt er også kjent som 1/2000 romersk mil. 

I Skandinavia et ukjent historisk lengdemål i dag, men omregnet med dagens fot (30,48 cm) ville det utgjort cirka 76,5 cm med en normal steglengde. Man vet imidlertid at et skritt har variert i betydning gjennom historien, akkurat som foten og flere andre slike mål. Én fot utgjorde for eksempel i 1541 31,63 cm, noe som tilsier at ett skritt var cirka 79 cm på den tiden. Man kjenner til at det utgjorde omkring 2 fot på 1600-tallet, men omkring 1820 blir et skritt definert som 2&nbsp;1/3 fot. Noe senere blir der oppgitt å være mellom 2&nbsp;1/2 og 3 fot. Man kan derfor tenke seg at lengden har variert endel.

Opprinnelsen til uttrykket er steglengden for en voksen mann, regnet som ett skritt eller steg.

## Se også
* Gamle romerske lengdemål
* Gamle nordiske lengdemål
* Bematist, historisk yrke
Heliothinae

* *[[Helicoverpa]]*
* *[[Heliothis]]*
* *[[Pyrrhia]]*
* *[[Schinia]]*

**Heliothinae** er en gruppe av sommerfugler som hører til den store familien nattfly (Noctuidae). De fleste av artene lever i forholdsvis varme klima, bare fire er funnet i Norge. Noen av artene er brysomme skadedyr blant annet på mais.

## Utseende
Heliothinae er middelsstore (vingespenn for de artene som er funnet i Norden 28 – 42&nbsp;mm), gjerne brungule nattfly. Forvingene er forholdsvis smale med litt uttrukne spisser.
## Migranter
Medlemmene i Heliothinae er utmerkede flyvere og mange kan foreta store vandringer. De fleste av artene som er funnet i Nord-Europa danner ikke permanente bestander her, men flyr inn enkelte år. Larvene lever på ulike slags urter og gress.

## Skadedyr
Den vandrende arten *Helicoverpa armigera*, som var funnet en gang i Norge inntil 2006, finnes over det meste av den gamle verden. I varmere områder er den et alvorlig skadedyr som kan angripe mange ulike kulturplanter, blant andre bomull, mais og tomater.
I 2006 var det en innflyvning av arten til Norge og minst 13 funn ble gjort nord til Karmøy i Rogaland.

## Systematisk inndeling / nordiske arter

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Heliothinae
************** Slekten *[[Pyrrhia]]* Hübner, 1821
*************** *[[Pyrrhia exprimens]]* (Walker, 1857)
*************** gullfagerfly, *[[Pyrrhia umbra]]* (Hufnagel, 1766)
************** flekkfagerfly, *[[Schinia scutosa]]* (Denis & Schiffermüller, 1775)
************** Slekten *[[Heliothis]]* Ochsenheimer, 1816
*************** *[[Heliothis maritima]]* Graslin, 1855
*************** *[[Heliothis nubigera]]* Herrich-Schäffer, 1851
*************** *[[Heliothis peltigera]]* (Denis & Schiffermüller, 1775)
*************** grønnfagerfly, *[[Heliothis viriplaca]]* (Hufnagel, 1766)
************** pestfagerfly, *[[Helicoverpa armigera]]* (Hübner, 1808) – importert med matvarer, invasjon til Norge i 2006

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/schinia_scutosa.html
* Pestfagerfly i Norge: https://archive.today/20070429082551/http://www.sabima.no/sider/tekst.asp?side=289
## Eksterne lenker
*
Pass (enhet)

**Pass** er et urgammel lengdemål, men det er ikke kjent om det har vært brukt i Europa og Skandinavia som sådan, herunder også i Norge. Substantivet er kommet til Norge via lavtysk fra fransk, *pas*, «skritt, passende mål, mengde».

I det gamle Romerriket ble pass kalt *passus* og inndelt som 1/2 *[[pertica]]* (stang), 2 skritt eller 5 romersk fot, tilsvarende 1,48 meter. Pass er derfor også kjent som 1/1000 romersk mil.

Opprinnelsen til uttrykket er et fullt pass (ett skritt med hvert ben eller en omgang) for en voksen mann, altså 2 skritt eller steg. Det latinske ordet passus er således opphavet til uttrykket (melde) pass(e) (stå over, underforstått en omgang) i kortspill.

## Fotnoter


## Referanser


## Se også
* Gamle romerske lengdemål
Stang

:*For etternavnet og kjente norske slekter, se [[Stang (slekt)]]*
**Stang** (av norrønt *stǫng*) er et urgammel lengdemål som har vært brukt i Europa og Skandinavia, herunder også i Norge. I det gamle Romerriket kalt *pertica*, inndelt som 2 passus (pass), 4 skritt eller 10 romerske fot, tilsvarende 2,96 meter.

Det er stor usikkerhet omkring stang som lengdemål i Norge. I Skandinavia var ei stang opprinnelig lik 8 tommelalen eller ca. 3,792&nbsp;m, men ble senere lik 6 sjællandske alen eller ca. 3,765&nbsp;m. Senere ble stangen omdefinert som 4 stikker (blant annet i Trøndelag) eller 3,5 sjællandske alen, tilsvarende ca. 2,212&nbsp;m. Lengden kan imidlertid ha variert utover dette.

## Stangrute
Stangrute var et kvadratmål som tilsvarte 8 kvadrattommelalen, senere 6 sjællandske kvadratalen (noen steder også 4 kvadratstikker). Det eksakte målet har variert fra sted til sted og tid til tid. På 1700-tallet tilsvarte en stangrute ca. 14,175&nbsp;m² i deler av Buskerud og Telemark, mens den i Hedmark og Oppland utgjorde ca. 19,572&nbsp;m².

## Engelsk stang (rod)
Den engelske stangen, kalt *rod*, avledet fra angelsaksisk *rodd*, antagleig beslektet med norrønt *rudda*, ble i 1607 standardisert til 5,5 yard (5,0292 meter), 16,5 fot eller 1/320 av ei mile. En *rod* er samme lengde som en *perch* og en *pole*.

## Se også
* Norske måleenheter
* Gamle romerske lengdemål
* Sasjen (russisk stang)

## Referanser
MT «Amoco Cadiz»

**«Amoco Cadiz»** var en supertanker som grunnstøtte på Men Goulven revet ved Portsall Rocks i Frankrike den 16. mars 1978. Båten grunnstøtte 2&nbsp;km fra fastlandet og ble først kløvet i to deler og senere tre.

Ulykken resulterte i det femte største oljeutslippet gjennom tidene. Bretagnes kyst ble sterkt forurenset av olje.

Skipsvraket ligger på 25 meters dybde og er blitt et yndet dykkeobjekt.

## Se også
*Liste over oljesøl
*Forurensning

## Referanser


## Eksterne lenker
* 
*
Dilobinae

* *[[Diloba]]*

**Dilobinae** er en gruppe av sommerfugler som hører til den store familien nattfly (Noctuidae). Det er bare funnet en art i Norge, blåhodefly (*Diloba caeruleocephala*).

## Vekslende plassering
Blåhodeflyet står litt for seg selv systematisk, og har blitt plassert i ulike grupper. I tillegg til å bli regnet til nattflyene, har det vært plassert i familien tannspinnere (Notodontidae), eller i en familie for seg, Dilobidae.

## Utseende
Et middelsstort (vingespenn 36 – 40&nbsp;mm) nattfly. Forvingene er gråblå-spraglete med en påfallende, hvit tegning som ser ut som et liggende åttetall (eller uendelighets-tegn), denne er rammet inn av en V-formet tegning av tynne, mørke, bølgete linjer. Bakvingene er bleke med en svart flekk ved bakhjørnet. Larven er lysegrå med en bred, gul stripe langs hver side. Den har mange, svarte vorter, fra disse kommer det korte, stive børster.

## Levevis og utbredelse
Larven lever på ulike busker og trær i rosefamilien. Arten forekommer i Europa, bortsett fra lengst i nord, mot øst til Syria og Armenia. I Norge er blåhodeflyet funnet på Østlandet og vestover til Vest-Agder, men den er sjelden.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien **Dilobinae**
************** Blåhodefly, *Diloba caeruleocephala* (Linnaeus, 1758)

## Kilder
* Norges sommerfugler – Blåhodefly http://www.toyen.uio.no/fagene/zoologi/insekter/norlep/noctuidae/caeruleocephala.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diloba_caeruleocephala.html

## Eksterne lenker
*
Pantelleria

**Pantelleria** (eller *Pantalaria*, *Pantellaria*, i antikken *Cossyra*) er en italiensk øy sørvest for Sicilia. Den befinner seg i Siciliasundet i Middelhavet, 100 km sørvest for Sicilia, og bare 70 km øst for kysten av Afrika. Pantelleria er også en kommune  som tilhører provinsen Trapani i Italia. Den dekker et areal på 83 km² og hadde cirka  innbyggere per .

## Historie
Tidlig i oldtiden var øya trolig befolket av iberere. Den ble underlagt Kartago, og var viktig for mye av handelen til karthagenerne. Da den første puniske krigen startet mistet Kartago territoriet for romerne. Øya ble en del av Romerriket på 200-tallet f.Kr. Siden har øya skiftet overherre flere ganger. Fra 700-tallet e.Kr. ble den erobret av arabere, men på 1100-tallet ble den tatt tilbake av italienere, og siden var den underlagt forskjellige italienske fyrstedømmer. Under annen verdenskrig var øya et strategisk punkt.

## Geografi
Hele øya er av vulkansk opprinnelse og har et areal på 117 km². Det høyeste punktet er Monte Grande med en høyde på 836 moh. Varme mineralkilder og fumaroler viser at det fremdeles er passiv vulkansk aktivitet, og flere steder er det varme kilder og svoveldamp som stiger opp. Øya er frodig, men mangler ferskvann. Hovedbyen med om lag  innbyggere ligger i nordvest. En gang var det en straffekoloni her. Man kan i dag nå øya med ferje og hydrofoil fra Trapani, eller fly fra Trapani, Palermo eller Catania og den ligger langs hovedruten fra øst til vest i Middelhavet.

## Referanser


## Eksterne lenker
*
Akt (enhet)

**Akt** (av latin *actus*) er et urgammelt lengdemål, men det er ikke kjent om det har vært brukt utenfor Romerrikets grenser, herunder i Norge og Skandinavia. I det gamle Romerriket kalt *actus*, inndelt som 12 *[[pertica]]* (stenger), 24 *[[passus]]* (pass) eller 48 *[[gradus]]* (skritt), tilsvarende 35,5 meter.

## Referanser


## Se også
* Gamle romerske lengdemål
* Gamle nordiske lengdemål
«Exxon Valdez»-forliset

**«Exxon Valdez»-forliset** fant sted i Prince William-sundet utenfor kysten av Alaska.

Oljetankerens forlis med påfølgende oljeutslipp fant sted 24. mars 1989 og regnes som en av de mest ødeleggende miljøkatastrofene som er forårsaket av mennesker på havet noen gang. Selv om oljeutslippet fra «Exxon Valdez» var meget ødeleggende, er det ikke blant de største med hensyn til mengden olje som ble sluppet ut.

For styresmaktene og industrien var Prince William-sundets avsidesliggende plassering under ryddeaksjonen en ekstra utfordring idet det kun kunne nås med helikopter og båt. Dette la stort press på de eksisterende handlingsplanene for slike ulykker. Regionen er et habitat for laks, oter, sel og sjøfugl.

## Referanser


## Eksterne lenker
*
Simon Simonsen

**Simon Simonsen** (født 16. oktober 1961 i Nanortalik) er en grønlandsk politiker. Han representerer partiet Siumut. 

Han er utdannet telemontør, og er senere også utdannet lærer (ferdig 1997). 

Han jobbet som telemontør for Tele Greenland fram til 1986, deretter tok han jobb på skolen Tasersuup Atuarfia i Qaqortoq. Det var også ved denne skolen han tok sin lærerutdanning, med fjernundervisning. 

Etter valget i 2005 overtok han som borgermester i Qaqortoq kommune etter Tommy Marø. Han ble da enstemmig valgt av kommunestyret. Før dette var han første viseborgermester, en stilling han har hatt siden valget i 2001. 

Pr 2009 er han ordfører i den nyetablerte kommunen Kujalleq.
Broddbergknapp

**Broddbergknapp** (*Sedum rupestre*) er en plante i bergknappslekta i bergknappfamilien, og er utbredt også i Norge. Størrelsen er på ca. 10–25 cm. Den kalles *Reflexed Stonecrop* på engelsk.

Broddbergknapp kjennes på de relativt tynne og lange – lansettformede – bladene på stilken. Den har både en høy og opprett bladstilk og blomsterstilk (separate), og blomsterstilken har få eller ingen blader.

Broddbergknapp vokser opp til 350 moh. i Tinn kommune, og finnes spredt på Østlandet ved kysten ned til Dalane i Rogaland, og igjen i bestander i indre Trondheimsfjorden.

Broddbergknapp er Stjørdals kommuneblomst siden 2002.

## Referanser


## Eksterne lenker
*
Vindalsåsen

**Vindalsåsen** er et boligområde i Klosterskogen i Skien i Telemark. Området ligger cirka to kilometer sørvest for Skien sentrum, på østsiden av den 147 meter høye Vindalsåsen, og har totalt om lag 150 husstander beliggende i gatene Vindalsringen, Vindalskroken, Vindalslia, Vindalsåsen, Triangelen og Myrveien.  Riksvei 39 avgrenser boligstrøket i øst. Geiteryggen flyplass ligger cirka én kilometer vest for området, og Sykehuset Telemark cirka én kilometer nordøst.

Området ble utbygd fra midten av 1960-tallet, etter at Telemark fylkeskommune kjøpte eiendommen fra da Solum kommune for å bygge boliger til ansatte ved Faret sykehus og Telemark sykehus.

## Referanser
Blue kongo

**Blue kongo** eller **blå kongo** (også *blue congo* og *purple congo*) er en tradisjonell potetsort. Det antas at den opprinnelig ble importert fra Syd-Amerika til Storbritannia på begynnelsen av forrige århundre. Sorten ble dyrket i Skandinavia fra 1930-årene.

Potetkjøttet har en blå farge både før og etter koking. Kokes gjerne med skallet på for å bevare det meste av fargen. Fargestoffet er antocyanin, som er det samme som finnes i blåbær.

På tysk har den fått navnet *Blauer Schwede* (blå svensk).

## Eksterne lenker
* Blue Congo *Finska Centralen för Utsädespotatis AB*.
Oslo bystyre 2007–2011

**Oslo bystyre** hadde i perioden 2007–2011 borgerlig flertall. Ordfører var Fabian Stang fra Høyre, og varaordfører var Aud Kvalbein fra Kristelig Folkeparti. Oslo er som eneste kommune i landet også eget fylke og bystyret fungerer derfor også som fylkesting.

Oslo har siden 2003 hatt et mindretallsbyråd utgått fra Høyre og Fremskrittspartiet. Stian Berger Røsland fra Høyre tiltrådte som byrådsleder i Oslo, 29. september 2009, etter at Erling Lae varslet sin avgang den 23. september 2009. I opposisjon sitter Arbeiderpartiet, Sosialistisk Venstreparti, Venstre, Rødt og Kristelig folkeparti. Byrådspartiene har i alle årene siden byrådet tiltrådte inngått budsjettforlik med Venstre og Kristelig folkeparti.

## Bystyret
Bystyret legger hovedlinjene for utviklingen av Oslo og kommunale tjenester, inkludert fordelingen av de penger kommunen har til rådighet. Bystyret har fem fagkomiteer, som forbereder saker og kommer med anbefalinger til bystyret:

#Helse- og sosialkomiteen – 13 medlemmer
#Kultur- og utdanningskomiteen – 13 medlemmer
#Byutviklingskomiteen – 11 medlemmer
#Samferdsels- og miljøkomiteen – 11 medlemmer
#Finanskomiteen – 11 medlemmer

Bystyremøtene holdes normalt siste onsdag i måneden og er normalt åpne for publikum. Bystyrets interne saker og funksjonen som valgkomite ivaretas av forretningsutvalget i Oslo. Kontrollutvalget fører løpende tilsyn med den kommunale forvaltningen på vegne av bystyret, og påser at kommunen har en forsvarlig revisjonsordning.

## Kommunevalget 2007

Andre består av: Senterpartiet, Demokratene, Kristent Samlingsparti, Kystpartiet, Miljøpartiet De Grønne, Norges Kommunistiske Parti, Pensjonistpartiet, Demokratisk Alternativ for Oslo, Innvandrerpartiet, Oslo Byaksjon og Samfunnspartiet.

## Representanter 2007-2011

Kilde: Folkevalgtbasen 

## Eksterne lenker
* Bystyret
* Byrådet
Jerome Bruner

**Jerome Seymour Bruner** (født 1. oktober 1915 i New York, død 5. juni 2016 i Manhattan) var en amerikansk psykolog. Han var mest kjent for sin representasjonsteori som deler våre representasjonssystemer inn i det *enaktive* (handligsmessige), det *ikoniske* (forestillingsmessige) og det *symbolske* systemet.

Vi lærer gjennom å dele verden inn i kategorier. 
Stillasbygging. En mer kompetent bygger et læringsstillas for barnet mens den hjelper barnet i å utvikle seg i den proksimale utviklingssonen. Men stillaset må ikke stå for lenge, for da kan barnet gjøre seg avhengig av det! 
Lesing og skriving virker spesielt positivt inn på den kognitive utviklingen. Innenfor matematikken har Bruner laget en modell som består av tre kategorier:
- Einaktiv representasjon: Kunnskap blir uttrykt gjennom kroppen (Når vi klapper 3gangen eller føler med hendene hvordan er sirkel er)
- Ikonisk representasjon: Vi uttrykker oss gjennom mer eller mindre stiliserte bilder.
- Symbolsk representasjon: Vi bruker skrifttegn av ulike slag.

## Referanser


## Kilder
* Gunn Imsen – *Elevenes verden*, 5. opplag 2003, side 113
## Eksterne lenker
*
Festung Norwegen

**Festung Norwegen** betegner tyskernes festningsverk i Norge, som var del av Atlanterhavsvollen (Atlantikwall), som strakte seg fra Biscayabukten i sør til Russland i nord. Festung Norwegen skulle beskytte Norge mot invasjon, men hadde også baser med offensiv rolle.

Festung Bergen var en viktig del i det tyske forsvaret av Norge, og hadde til oppgave å forsvare det sentrale Vestlandet mot en alliert invasjon. Lenger sør lå Festung Stavanger

## Eksterne lenker
* Tyske kystfort i Norge
Oligarkiets jernlov

**Oligarkiets jernlov** er en samfunnsvitenskapelig teori, opprinnelig formulert av Robert Michels (1876–1936). Teorien hevder at alle politiske partier og organisasjoner uunngåelig utvikler seg til oligarkier – det vil si styre av en liten gruppe – som følge av organisasjonsstruktur og endringer i holdninger blant ledere og tillitsvalgte. Ifølge Michels gjelder denne tendensen alle partier, uavhengig av deres ideologi eller opprinnelige vektlegging av likhet, deltakelse og demokrati.

Michels uttrykte dette som en "jernlov", fordi han mente utviklingen mot oligarki var uunngåelig: Enhver organisasjon, enten den er demokratisk eller autoritær, vil etter hvert utvikle en ledelsesstruktur som konsentrerer makten hos et fåtall personer. 

Sosiologen **Darcy K. Leach** har oppsummert mekanismene bak oligarkiets jernlov i tre trinn:

# En organisasjon krever administrasjon.
# Administrasjonen fører til konsentrasjon av makt hos enkelte medlemmer. 
# Makt korrumperer.

Denne utviklingen skyldes ikke nødvendigvis personlig maktbegjær, men strukturelle forhold. Alle organisasjoner trenger en viss form for lederskap. De mest engasjerte medlemmene får ofte større ansvar og belønnes med lederroller. Over tid organiserer lederne seg som en gruppe med felles interesser. Når organisasjonen blir permanent, oppstår et lag av funksjonærer som med tiden utvikler seg til et oligarki.

Michels formulerte teorien i boken *Zur Soziologie des Parteiwesens in der modernen Demokratie* (1911), basert på studier av det tyske sosialdemokratiske partiet. Her presenterer han den klassiske formuleringen av oligarkiets jernlov:«Det er organisasjonen som gir grunnlaget for dominansen til de valgte over velgerne, de med mandater over dem som har gitt mandatet, og delegatene over dem de representerer. Den som sier organisasjon, sier samtidig oligarki.»

## Referanser


## Litteratur
* Stein Ugelvik Larsen: «Oligarkiets jernlov», i *Lov og struktur*, Bergen: Universitetsforlaget, 1987
Haisommer 3

***Haisommer 3*** (originaltittel: *Jaws 3-D*) er en amerikansk eventyr-grøsser fra 1983 regissert av Joe Alves. Handlingen er lagt til en utendørs fornøyelsespark ved Floridas kyst. Etterhvert trues virksomheten av en kjempehai. Hovedrollene spilles av Dennis Quaid, Bess Armstrong, Simon MacCorkindale og Louis Gossett jr.. Dette er den tredje av Haisommer-filmene og står fritt i forhold til handlingen i de to første. Den ble innspilt i 3D.

Filmen ble dårlig mottatt av filmkritikerne, men ble en moderat publikumsuksess.

Den ble etterfulgt av ''Haisommer - hevnen'' (1987).

## Handling
Handlingen er lagt til et utendørs akvarium i Florida. Det nye kjempestore akvariet «Sea World» i Florida skal åpne. Dette er en undersjøisk fornøyelsespark i et nett av gjennomsiktige tunneler som lar turistene oppleve eksotiske eventyr under overflaten. En stor hvit hai har imidlertid kommet seg gjennom et undersjøisk gjerde som skiller havet fra lagunen. Etterhvert begynner mennesker å forsvinne sporløst. Panikk oppstår når den enorme haien angriper de undersjøiske tunnelene som turistene oppholder seg.

## Om filmen

### Popularitet og økonomi
Tross i dårlige kritikker ble *Haisommer 3* en moderat publikumssuksess. Dette basert på at den innbrakte 88 millioner dollar på verdensbasis, hvorav 45,5 millioner i USA. Omsetningen ble imidlertid langt lavere enn hos de to første filmene (der den første innbrakte 471 millioner dollar på verdensbasis og den andre 188 millioner). Den havnet på en 17. plass over de mest innbringende filmene i USA i 1983.

Produksjonkostnadene var på 18 millioner dollar.

### Anmelderne
Den fikk langt dårligere kritikker enn de to foregående filmene og har eksempelvis bare fått 10 % på Rotten Tomatoes. Den amerikanske filmanmelderen Leonard Maltin gav den to av fire stjerner.

Heller ikke de norske anmelderne var så begeistret. *[[VG]]* gav den terningkast tre, mens *[[Dagbladet]]* og *[[Dagsavisen]]* gav den to.

### Annet
Filmen inneholder mindre realistiske haiscener enn de foregående, mye på grunn av at den var innspilt i 3D-format.

## I rollene
*Dennis Quaid –  Michael 'Mike' Brody 
*Bess Armstrong –  Kathryn Morgan 
*Simon MacCorkindale –  Philip FitzRoyce 
*Louis Gossett Jr. –  Calvin Bouchard 
*John Putch –  Sean Brody 
*Lea Thompson –  Kelly Ann Bukowski 
*P.H. Moriarty –  Jack Tate 
*Dan Blasko –  Dan

## Referanser


## Eksterne lenker
*
Morgendæmringen

***Morgendæmringen: tidsskrift for spiritistiske studier*** var et norsk spiritistisk tidsskrift utgitt mellom 1889 og 1927.

Bladet omtalte seg selv som et «Tidsskrift for Spiritistiske Studier, Psychologie, Somnambulisme, dyrisk Magnetisme, Tankelæsning etc.»

Tidsskriftet ble grunnlagt av cand. jur. Bernt Torstenson. I nekrologen over Torstenson i samme tidsskrift skrev Hans Kulbund: –Blandt dens pionerer i Norden inntar nordmannen cand. jur. B. Torstenson en meget fremragende plass. På det tidspunkt da spiritismen var almindelig gjenstand for hån, latter og forfølgelse påbegynte han utgivelsen av *Morgendæmringen*, det første nevneverdige spiritistiske tidsskrift i Norden; og litt senere begynte han å oversette og utgi tallrike større og mindre spiritistiske hovedverker, deriblant flere av Kardecs.

## Referanser
Det militære språkkurs i russisk

**Det militære språkkurs i russisk**, **Forsvarets russiskkurs** eller **Russisk A-kurs**, ble opprettet i 1954 som en avdeling i Hans Majestet Kongens Garde (HMKG). I 1959 ble kurset underlagt den nyopprettede Hærens skole i etterretnings- og sikkerhetstjeneste (fra 1970 Forsvarets skole i etterretnings- og sikkerhetstjeneste). Det siste kullet ble uteksaminert i 2005.

## Kurset
I tillegg til russisk opp til et grunnfags-/mellomfagsnivå inkluderte kurset en rekke militære fag. Kurset varte fra starten i 16 måneder, fra 1964 18 måneder; fra 1980 hadde det status som befalsskole. De uteksaminerte ble reservebefal.

Kurset ble regnet som intensivt med 20–25 timers undervisning per uke. De ble undervist i små klasser, med meget tett oppfølging. Arbeidsdagene ble ofte lange – opp til 16 timer, og hver uke ble avsluttet med en prøve. Systemet førte til rask progresjon og meget gode resultater. Det fungerte fordi skolen tiltrakk elever som hadde stor læreevne og sterk motivasjon.

## Sosial status
Russiskkurset ble av mange regnet som en eliteutdannelse. Så lenge flertallet av alle unge menn avtjente verneplikten, var kravene til akademiske ferdigheter for opptak svært høye.  En stor andel av dem som har gjennomført russiskkurset, bekler sentrale stillinger i næringslivet, offentlig administrasjon og akademia. Blant dem som har tatt kurset er Francis Sejersted, Lars Roar Langslet, Otto Hageberg, Einar Førde, Johan Jørgen Holst, Per Egil Hegge, Jahn Otto Johansen, Bjørn Bue, Nicolai Tangen, Iver Neumann, Bjørn Stordrange og Fredrik Sejersted.

## Formål
Forsvarets formål med russiskkurset var fra starten å utdanne personell som skulle kunne avhøre russisktalende krigsfanger og ivareta deres rettigheter etter Genève-konvensjonene. Siden har reserveoffiserer fra Russiskkurset spilt sentrale roller i gjennomføringen av nedrustningsavtaler med det tidligere Sovjetunionen som for eksempel Avtalen om konvensjonelle styrker i Europa (''CFE'') og Avtalen om åpne luftrom (''Open Skies'').  Den største verdien av Russiskkurset har antakelig vært i en utvidet forsvarspolitisk betydning. Gruppen av ambisiøse og ressurssterke unge mennesker som Forsvaret har knyttet til seg og gitt utdannelse i russisk, har senere vært sentrale i politisk, økonomisk, akademisk og kulturelt samkvem mellom Norge og landene i det tidligere Sovjetunionen og med det bidratt til fredelig sameksistens og Norges sikkerhet gjennom hele den kalde krigen. 

## Nedleggelse
Murens fall og endret trusselbilde medførte en omorganisering av hele Forsvaret, så også Det militære språkkurs i russisk. Språk-/områdestudiene ved dagens Forsvarets etterretningshøgskole er av en annen karakter enn den som ble gitt ved Det militære språkkurs i russisk. I dag inngår språk- og områdestudiene som del av en bachelorutdanning i etterretning.

## Referanser




## Eksterne lenker

* 
*
* 
* 
*
Europavei 27

**Europavei 27** går mellom Belfort i Frankrike og Aosta i Italia. Veiens lengde er 328 km.

Trasé fastlagt av UNECE: Belfort – Bern – Martigny – Grand-Saint-Bernard – Aosta.

## Knutepunkter

}

|}

## Eksterne lenker
Wadi

**Wadi** (arabisk: وادي, *wādī*; hebraisk: , *vādī*) er en arabisk og hebraisk betegnelse på et elveleie i ørken eller på steppe som normalt er tørt. Tilfeldig eller årstidsavhengig intens nedbør fører gjerne til stor vannføring, ofte flom, og sterk erosjon av den løse grunnen.

## Etymologi
Begrepet *wādī* er svært vanlig i arabiske stedsnavn. En del spanske stedsnavn fra andalusisk arabisk har wādī blitt benyttet for å bety ordinær elv, eksempel Guadalcanal fra *wādī al-Qanal* = «elven til stallene med forfriskninger», Guadalajara fra *wādī al-hidjārah* = «elven med steiner»,  eller Guadalquivir fra *al-wādī al-kabīr* = «den store elven». Sesongmessige elver, hyppig i sørøstlige Spania, er isteden kalt for *ramblas*.

## Referanser


## Eksterne lenker
*
Pokémon Ranger

er et action/rollespill til Nintendo DS utviklet av HAL Laboratory, og utgitt av Nintendo. Spillet går ut på å få tak i Pokémon, som for eksempel Beedrill, som kan hjelpe spilleren å utføre enkelte oppdrag, for eksempel å slukke et brennende tre.

Spilleren skal kontrollere en Pokémon Ranger bosatt i Fiore-regionen, som skal fange flest mulig Pokémon. Regionens navn stammer fra det italienske navnet for blomst. Spillets historie er beskrevet i 10 hoved-oppdrag med tre under-oppdrag. Den eneste Pokémon som reiser permanent med spilleren er en «Minun» hvis spilleren velger den mannlige helten, eller en «Plusle» hvis spilleren velger den kvinnelige helten.

Fiore-regionen har ingen innfødte Pokémon, men inneholder mange forskjellige Pokémon fra andre regioner. Regionen har heller ingen egne Pokémon-trenere. Fiore ligger ganske langt fra de andre regionene i Pokémon-verdenen, og er en relativt liten øy-region med store fjell. Det er fire store bosetninger i Fiore, hver oppkalt etter sesongen de hele tiden opplever: Ringtown (vår) i vest, Fall City (høst) i øst, Wintown (vinter) ved foten av fjellet i nord, og Summerland (sommer) på en øy i sør.

## Referanser
Oskar Midtlyng

**Oskar Robertsen Midtlyng** (1906–1994) var en norsk friidrettsutøver i mellomkrigstiden.

Han vokste opp på Skatval i Nord-Trøndelag som sønn av handelsbestyrer Robert Midtlyng og hustru Oline Olsdatter Seljetrø.

Oskar Midtlyng var den fremste av flere gode juniorutøvere i friidrett på Idrettslaget Fram tidlig i 1920-årene. Hans klubbrekorder fra 1920-årene i lengdesprang, tresteg, spydkast og tikamp ble stående frem til 1980-årene. Midtlyng var i en periode også fast spiller på fotballaget og ble kretsmester i 1929. 

Han deltok som høydehopper under Sommer-OL 1928 i Amsterdam, og kom der på en 28.-plass. Han ble norgesmester i høydehopp i 1929. Til å være høydehopper var Midtlyng ganske liten av vekst, 1,65 meter på strømpelesten, men imponerte flere sportskommentatorer ved å hoppe 1,91 meter i høyde. Midtlyngs 14,35 meter i tresteg og 7 meter i lengesprang var også i norgestoppen i sin tid.

23 år gammel utvandret Midtlyng til USA, hvor han etter hvert stiftet familie. Han hadde som mål å delta i Sommer-OL 1932 i Los Angeles, men fikk en idrettsskade på akillessenen og la opp. I 1938 ble han amerikansk statsborger.

I 1982 ble Oskar Midtlyng og Karl Eidsvik de første æresmedlemmene av Idrettslaget Fram.

Midtlyng planla å besøke Norge under Vinter-OL 1994 på Lillehammer, men ble forhindret av leukemi og døde noen måneder senere. Han ble gravlagt på Wisconsin Memorial Park i Brookfield.

## Referanser


## Litteratur
*

## Eksterne lenker
*
Carl Richard Unger

**Carl Richard Unger** (1817–1897) var en norsk filolog og professor ved Det Kongelige Frederiks Universitet. Han sto bak utgaver av kongesagaene og en rekke andre norrøne verker.

Unger var medredaktør av kildeskriftutgivelsen *[[Diplomatarium Norvegicum]]*. Han var medlem av Det Kongelige Norske Videnskabers Selskab i Trondheim fra 1853 og Videnskabsselskabet i Christiania fra 1857.

Unger ble utnevnt til ridder av St. Olavs Orden i 1864, og forfremmet til kommandør av 1. klasse den 18. september 1897. Han var også ridder av den svenske Nordstjerneordenen.

## Referanser




## Eksterne lenker
* 
*  
* Fordybningsartikkel i Norsk biografisk leksikon
* Digitaliserte bøker av Unger hos Nasjonalbiblioteket.
* Norrøne tekster, utgitt av C. R. Unger hos heimskringla.no
Ayyaz

**Ayyaz** eller *Ayaz* (ایاز) er et mannsnavn med tyrkisk, persisk eller indisk opprinnelse. Betydningen kan være «slave», «nattvind», «respektert» eller «utholdende».

## Utbredelse
Tabellen nedenfor gir en detaljert oversikt over populariteten til fornavnet Ayaz i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Malik Ayaz (rundt år 1000), tyrkisk slave og senere general til sultan Mahmud av Ghaznavid i Ghazni, India
* Shaikh Ayaz (1923–1999), pakistansk dikter
* Ayaz Amir, pakistansk journalist

## Referanser


## Eksterne lenker
*
Tu bandera es un lampo de cielo

**Tu bandera es un lampo de cielo** (*Ditt flagg er et himmelsk lys*) er nasjonalsang i Honduras. Den ble godkjent i 1915 etter presidentdekret 42 i 1915. Teksten på sju vers og refreng er skrevet av Augusto Constancio Coello og melodien er av Carlos Hartling.

I sin helhet er hymnen en kort kronologi av Honduras historie. Hymnen består av refrenget og syv soloer. For offisielle akter er det kun refrenget og den syvende som synges. Refrenget, som synges før og etter den syvende soloen, er en beskrivelse av Honduras' viktigste nasjonale symboler, flagget og våpenskjoldet. Det åttende verset er en patriotisk oppfordring til plikt til honduranere for å forsvare flagget og nasjonen.

Innen honduranere fullfører sitt sjette år av grunnskoleutdanning, vil de ha lært utenat og blitt lært betydningen av alle åtte strofene. Uoffisielt kalles hymnen noen ganger "*Tu bandera es un lampo de cielo*" (spansk for "Ditt flagg er en himmelens prakt") som også er den første linjen i refrenget. For eksamener på ungdomsskolen, videregående skole, universitetet eller en annen type eksamen, vil det bli gjort en eksamen basert på et spørreskjema av nasjonalsangen.

## Sangtekst

## Referanser
Joachim Høegh-Krohn

**Nils Erik Joachim Høegh-Krohn** (født 1966) er en norsk siviløkonom, forsker og bedriftsleder.

## Utdannelse og karriere
Høegh-Krohn er utdannet siviløkonom fra BI. Han avla i 1994 dr.oecon.-graden ved Norges Handelshøyskole (NHH) med en doktorgradsavhandling med tittelen *Producer assessment of demand and equilibrium in differentiated markets*. 

Han arbeidet noen år ved NTNU og NHH. Han har publisert flere vitenskapelige artikler, blant annet i *The International Journal of Accounting*. Høegh-Krohn har hatt direktørstillinger i Vital Forsikring, DnB Kapitalforvaltning og Argentum Fondsinvesteringer fra 2006 til 2022.

## Argentum-saken
I forbindelse med mediedekningen av en kontrovers knyttet til virksomheten i Argentum, ble Høegh-Krohn karakterisert som statens best betalte person gjennom tidene.

Høegh-Krohn sa i juni 2022 opp sin stilling i Argentum Fondsinvesteringer etter en konflikt med regjeringen, som hadde bakgrunn i fokuset på lederlønninger. Bakgrunnen var en insentivordning som ga ham betydelige utbytter, og som ble kritisert som i strid med statens retningslinjer for ledergodtgjørelse.

## Etter Argentum
Han etablerte i januar 2023 foretaket Turnstone Private Equity sammen med fem tidligere medarbeidere fra Argentum; det nye foretaket ble en konkurrent til Argentum.    

## Referanser
Guineas riksvåpen

**Guineas riksvåpen** ble antatt 23. desember 1993 og består av et skjold som er vertikaldelt i to farger, rødt og grønt.  Over skjoldet en hvit due med en olivenkvist. Under skjoldet et bånd med teksten «Travail, justice, solidarité» («Arbeid, rettferd, solidaritet»).

## Historisk utvikling
Det første riksvåpenete ble antatt ved uavhengighetserklæringen 2. oktober 1958. Skjoldet viste en gull elefant med løftet snabel. I 1984 overtok en ny president, Lansana Conté. Han fikk byttet til et skjold med olivegren, sverd og gevær. I 1993 ble sverdet og geværet fjernet.

Fil:Coat of arms of Guinea 1958-1984.svg|Riksvåpen 1958–1984
File:Coat of arms of Guinea 1984-1992.svg|Riksvåpen 1984–1993


## Referanser
Hells Angels on Wheels

***Hells Angels on Wheels*** er en amerikansk actionthriller fra 1967 regissert av Richard Rush. I en av hovedrollene finner vi Jack Nicholson.

## Handling
En ung mann ansatt på en bensinstasjon (Jack Nicholson) blir overlykkelig når han blir opptatt i motorsykkelgjengen Hells Angels. Han blir imidlertid sjokkert over deres brutalitet og erfarer også at de ikke går av veien for å begå drap. I tillegg til dette vikles han inn i et trekant-drama med MC-gjengens leder og hans kvinne.

## Om filmen
Filmen ble i 1968 forbudt for visning på kino i Norge av Statens filmkontroll. Den ble utgitt på video på 1980-tallet med 16 års aldersgrense.

## I rollene
(utvalg)
* Adam Roarke – Buddy 
* Jack Nicholson – Poet 
* Sabrina Scharf – Shill 
* Jana Taylor – Abigale 
* Richard Anders – Bull 
* John Garwood – Jocko

## Eksterne lenker
*
Etylbenzen

**Etylbenzen** er en organisk kjemisk forbindelse som er et aromatisk hydrokarbon. Den brukes hovedsakelig i petrokjemisk industri som et bindeledd for produksjon av styren, som i sin tur brukes til fremstilling av polystyren, et vanlig plastmateriale. Etylbenzen finnes ofte i små mengder i råolje, men produseres ellers i store mengder ved å kombinere petrokjemikaliene benzen og etylen i en sur, katalysert, kjemisk reaksjon. Katalytisk dehydrogenering av etylbenzen gir så hydrogengass og styren, hvilket er vinylbenzen. Etylbenzen er også en bestanddel i noen malingstyper.
Merseburgerformelen

Første og andre **merseburgerformel** er to trollformler som ble oppdaget i et originalt håndskrift som befant seg i Merseburg i Sachsen. Håndskriftet, som også inneholder pønitenser, historiske notiser og kronikat, er datert til omkring år 900. Funnet av *Die Merseburger Zaubersprüche* (= «den merseburgske trylleformel») var en sensasjon som først ble presentert vitenskapelig gjennom en artikkel av Jacob Grimm i 1842.

Begge formlene ble av Jacob Grimm satt i direkte forbindelse med historisk kjente krigshendelser i området:

## Noen norske varianter av «andre merseburgerformel»
Andre merseburgerformel er gjennom svartebøkenes avskrifttradisjoner kjent over store deler av Europa. Trylleformelen er som regel knyttet til plager med hestebein (vrikking, forstuing og brudd). Tallrike eksempler på formelen er også kjent gjennom norske svartebøker. Anton Christian Bang omtaler formeltypen under overskriften «Odin og Folebenet», men de hellige helbredere er som regel Jesus og St. Mikael.

Formelen starter gjerne med en eksposisjon hvor en eller flere hellige personer er ute på vandring, dernest følger selve maningen: «*utu Merg og Bein*», med omtale av forvisningsstedet: «*inn i Berg og Stein!*» og til sist signingen med navnet på treenigheten og eventuelt opplesning av Fader vår. Her er en variant fra Lom nedtegnet ca. 1860 (*NBO Ms folio 580 XIIId*. Johan Theodor Storakers samlinger):

I mange varianter legger en større vekt på selve maningen, slik som i denne svarteboksformelen fra omkring 1780, funnet på Jeløya ved Moss. Svarteboka ble beslaglagt og sendt til professor Moltke Moe (1859–1913) i 1893 av lensmann i Rygge og Moss herred, Kristian August Olsen. (*UiO NFS Moltke Moe 106 I nr. 128*):

Alfred Georg Ludvig Lehmanns oversettelse fra 1896:«Andre Merseburgformel», ''heimskringla.no
{|
| bgcolor=#F0F0F0 |
*Fol og [[Odin|Wodan]] dro til skogs<br />
*da fikk Balders hest sin fot forvridd;
*da [[galder|galdret]] over den Sindgund * (ukjent gudinnne)
*Sunnas* (solgudinnens?) *søster.<br />
*Da galdret over den Frøya, Fullas søster.
*Da besvor den Wodan som bare han det forstod,<br />
*såvel beinvridd som blodvridd og leddvridd,
*bein til bein, blod til blod,<br />
*ledd til ledd, som om det var limt.

## Referanser


## Litteratur
* Christiansen, Reidar Th., *Die finnischen und nordischen Varianten des zweiten Merseburgerspruches. Eine vergleichende Studie*. (FF. Comunications No. 18) Hamnia 1914.
* Schumacher, Meinolf, Geschichtenerzählzauber. Die „Merseburger Zaubersprüche“ und die Funktion der „historiola“ im magischen Ritual. Rüdiger Zymner (ed.), *Erzählte Welt – Welt des Erzählens. Festschrift für Dietrich Weber*, Köln 2000, ISBN 3-934977-01-4, pp.&nbsp;201–215 PDF
Følling i Viksdalen

**Følling** (Fyling) er navnet på gårdsnummer 13 i Gaular kommune. Gården ligger i dalføret på sørsiden av Føllingsvatnet i Eldalsdalen. Topografien på Følling er variert med en del brattlendt terreng og noe flatere mot vannet. Det ligger fire gårdsbruk på Følling, og det blir idag drevet med jord- og/eller skogbruk på alle.

## Bruksinndeling
Gården er delt i følgende bruk
* Bruk 1, Ytre Fyling – gården som ligger lengst vest. Her holder også firmaet Følling Maskin til.
* Bruk 2
* Bruk 3, Indre Fyling (delt fra bruk 2 i 1889)
* Bruk 4, Øyra (Indre Fyling, delt fra bruk 3 i 1902)
* Bruk 14, delt fra i 1990 (til bolig)

I perioden 1904–32 eksisterte bruk 5, *Føllingsøyra*. Det ble delt fra bruk 2 og senere sammenslått med bruk 4.

## Historisk
Gården finnes i kilder fra midten på 1500-tallet, den var da et bruk. 

På bruk 1 finnes det en bautastein som trolig er over 1000 år gammel. Steinen er ca. 50 cm bred ved foten og rundt 230 cm høy.

## Annet
Geografiske koordinater: 

## Referanser


## Kilder
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.127-142)*, Oslo 1998. ISBN 82-994538-2-8

## Eksterne lenker
* Følling maskin
Hydrogenbromid

**Hydrogenbromid**, HBr, er en forbindelse mellom hydrogen og brom. Det er et Hydrogenhalid og forekommer som en fargeløs gass med stikkende lukt ved STP. Når man løser hydrogenbromid i vann dannes bromsyre.

## Fremstilling
Industrielt fremstilles hydrogenbromid ved å blande hydrogengass og brom ved 200&nbsp;–&nbsp;400&nbsp;°C med platina som katalysator.
:\rm H_2 + Br_2\ \xrightarrow{Pt}\ 2\ HBr

## Bruk
Hydrogenbromid brukes bl.a. for å produsere bromalkaner.
Vassildfisker

* Alepocephalidae
* Argentinidae
* Bathylaconidae
* Microstomatidae
* Opisthoproctidae
* Platytroctidae

**Vassildfisker** er en gruppe egentlige beinfisker. Slektskapsforholdene til denne gruppen er ikke fullstendig klarlagt ennå og det vil kunne bli forandringer. Vassildfiskene har tidligere blitt regnet som en delgruppe av krøklefiskene, men i denne artikkelen blir den regnet som en søstergruppe i henhold til Nelson (2006).

## Arter som finnes i Norge
* vassild (Argentina silus) (også kalt hvitlaks og stokksild)
* strømsild

## Referanser


## Litteratur
* 

## Eksterne lenker
*
Espeset

**Espeset** er navnet på gårdsnummer 25 i Gaular kommune. Gården ligger ved enden av Eldalsdalføret, og grenser mot Hellebust, Hestebeit og Tormodset i nord og vest, Nedre og Øvre Bell i øst. I sør strekker eiendommen seg til den møter grensen mot Høyanger i Sogn. 

Brukene under Espeset:
* Bnr. 1, Espeset (hovedbruket) – ligger på nordsiden av elven Gaula
* Bnr. 2, Eldalsosen – (fradelt i 1900)
* Bnr. 5, Osvollen – (fradelt i 1925 – ligger ved Viksdalsvatnet)
* Bnr. 7, Kjøpstad – (fradelt i 1936 – landhandelen *S.A.Bell* lå her, se Eldalsosen)
* Bnr. 8, Espeseturda

## Referanser
Stein Tveite

**Stein Tveite** (født 2. mai 1930 i Stavanger, død 22. oktober 2022 i Oslo) var en norsk professor emeritus i økonomisk historie ved Universitetet for miljø- og biovitenskap (NMBU). 

Tveite vokste opp i Vennesla nord for Kristiansand og tok artium ved Kristiansand katedralskole i 1947. I 1953 ble Tveite mag.art. ved Universitetet i Oslo. 1954-1956 tilbrakte han ved London Scool of Economics. Han disputerte for doktorgraden i historie i 1961. I 1959 fikk han stilling som førsteamanuensis ved Universitetet i Bergen. I 1969 ble han ansatt som professor i økonomisk historie ved Norges Handelshøyskole (NHH) i Bergen. I 1970 ble han ansatt som professor i landbrukshistorie ved Norges landbrukshøyskole på Ås.

Stein Tveite forsket særlig på norsk jordbrukshistorie, og påviste blant annet at norske bønder i senmiddelalderen var rasjonelle aktører og ikke slavisk bundet av tradisjoner i sine økonomiske valg.

Stein Tveite var bosatt på Hvasser. 

## Referanser


## Eksterne lenker

*Stein Tveite - Store norske leksikon
Anaerobe organismer

**Anaerobe organismer** er organismer som ikke trenger oksygen i stoffskiftet. De deles i:

* **Obligate anaerober** – dør hvis de utsettes atmosfærisk oksygenkonsentrasjon
* **Fakultative anaerober** – Trives best ved oksygen til stede, men kan overleve uten oksygen
* **Aerotolerante** – blir ikke hemmet av oksygen

Mange ulike reaksjoner driver stoffskiftet hos disse organismene.

## Se også
*Aerobe organismer
Jacques Herzog

**Jacques Herzog** (født 19. april 1950 i Basel) er en sveitsisk arkitekt. Han er en av grunnleggerne av arkitektkontoret Herzog & de Meuron.

## Referanser
Britt-Mari Näsström

**Britt-Mari Näsström** (født 1942) er en svensk professor i religionshistorie ved Göteborgs universitet. Hennes forskning omfatter gammelnordisk religion, antikkens religioner, kvinners rolle i religionshistorien, samt nyreligiøse bevegelser. Hennes pågående forskning pr. 2007 omhandler berserker i myte og virkelighet og kvinneroller i religionsskiftet på 300-tallet. Näsström har flere ganger blitt utgitt på norske forlag, blant annet *[[Frøya (gudinne)|Frøya]]* (som utkom på norsk før den kom i svensk utgave) og *Blot*.

## Utgivelser (utvalg)
* *O Mother of the Gods and Men. Some Aspects of Emperor Julian´s Discourse of the Mother of the Gods*. Göteborg Diss. (1986) 1990.
* *The Abhorrence of Love*. Uppsala. 1989
* *Frøya. Den store gudinnen i Norden*. Oslo 1998. ISBN 82-530-1946-7
* *Blot. Tro og offer i det førkristne Norden*. Oslo 2001. ISBN 82-530-2146-1
* *Fornskandinavisk religion*. Lund 2002
* *Religion och Medicin* (sammen med H-I Petersson). Göteborg 2003.
* *Forntida religioner*. Lund 2003.
* *Romersk religion*. Lund 2004

## Referanser


## Kilder
*Omtale hos lir.gu.se
Mario Botta

**Mario Botta** (født 1. april 1943 i Mendrisio) er en sveitsisk arkitekt.

Botta begynte karrièren som assistent hos Le Corbusier og Louis Kahn. Som selvstendig arkitekt er det sistnevnte Botta har blitt mest påvirket av. Botta har virket i Sveits siden 1970, men er mest kjent for San Francisco Museum of Modern Art.

## Kjente prosjekter
* Riva San Vitale, Ticino, Sveits, 1972-73
* Cadenazzo, Sveits, 1970-71
* Morbio Inferiore, Sveits, 1975-77
* San Francisco Museum of Modern Art, California, USA, 1995
* Synagoge oo museum, Jerusalem, 1997-99

## Referanser


## Eksterne lenker
* 
* }
* Biografi
* Liste over prosjekter
Francine Rivers

**Francine Sandra Rivers** (født 1947) er en amerikansk forfatter som skriver romaner med kristent innhold, som iblant også kan kategoriseres som kjærlighetsromaner. Før hun i 1986 etter eget utsagn ble «født på ny», skrev hun historiske romaner. Hun er kjent for romanen *[[Ufattelig kjærlighet]].* En annen av hennes bøker, *[[Den forbudte]],* har blitt filmatisert.

## Biografi
### Familie og oppvekst
Francine Rivers er datter av en politimann og en sykepleier. Helt siden barneårene drømte hun om å bli forfatter. På college studerte hun engelsk og journalistikk, og gikk ut fra University of Nevada i Reno med en bachelor-grad i disse fagene. Etter utdanningen fikk hun en stilling i en avis der hun skrev nekrologer og personalnotiser.

### Forfattervirksomhet
Fra sin svigermor lånte Rivers en rekke kjærlighetsromaner som inspirerte henne til selv å forsøke seg i sjangeren. Hennes første manuskript ble utgitt i bokform i 1976. De neste årene skrev hun en rekke historiske kjærlighetsromaner.

I begynnelsen av 1980-årene ble Rivers såkalt «gjenfødt kristen», og i de påfølgende tre årene strevde hun med å finne temaer til nye bøker. I stedet for å skrive bøker fordypet hun seg i Bibelen, og bestemte seg for at bøkene hennes fra da av skulle kretse om kristne temaer. Hennes første roman i den nye stilen, *[[Ufattelig kjærlighet]]*, ble utgitt i 1991. Rivers selv anser denne romanen for å være et vitnesbyrd om hennes egen tro. Hun har kjøpt opp rettighetene til sine tidligere bøker så hun kan sørge for at de ikke blir gitt ut igjen.

Hennes hovedserie, bøkene om Hadassa (The Mark of the Lion), har det blitt solgt mer enn et halvt million eksemplarer av.  I 2007 ble hennes roman *The Last Sin Eater* filmatisert, med Michael Landon Jr. som regissør.

### Privatliv
Francine Rivers er gift med Rick Rivers. Ekteparet bor i det nordlige California, der mange av romanene hennes utspiller seg. De har tre barn og fire barnebarn.

## Bibliografi
### Kristne kjærlighetsromaner
* *[[Ufattelig kjærlighet]]* (1991)
* *[[Lyden av Shofar]]*
* *[[Skoesken]]*
* *[[Den røde tråden]]* (1996)
* *[[Forsoningsbarnet]]* (1997)
* *[[Den forbudte]]* (1998)
* *[[Leotas hage]]* (1999)

* Bøkene om Hadassa:
** *Varsler i vinden*
** *Ekko i mørket*
** *Demring i nord*

### Kjærlighetsromaner
* *Kathleen* (1979)
* *Heart in Hiding* (1980)
* *Sycamore Hill* (1981)
* *Rebel In His Arms* (1982)
* *Hearts Divided* (1983)
* *Outlaw's Embrace* (1986)
* *A Fire in the Heart* (1987)

## Referanser


## Eksterne lenker
* 
* 
*  Francine Rivers offisielle hjemmeside